Ноиабр 14, адиабет чымазара иаҿагылан ақәҧара Жәларбжьаратәи иамшны иҧхьаӡоуп.
14.11.2016
Ноиабр 14, адиабет чымазара иаҿагылан ақәҧара Жәларбжьаратәи иамшны иҧхьаӡоуп. Аҩныҵҟатәи аусқәа рминистрра амедицинатә маҵзураҿы имҩаҧган ашьақар чымазара змоу ауааҧсыра хәыда-ҧсада рыдкылара. Убри анаҩсгьы,агәаҳәара змаз зегьы ршьақар зеиҧшроу еилыркаар рылшон хәыда- ҧсада.
435
Ноиабр 14, адиабет чымазара иаҿагылан ақәҧара Жәларбжьаратәи иамшны иҧхьаӡоуп. Аҩныҵҟатәи аусқәа рминистрра амедицинатә маҵзураҿы имҩаҧган ашьақар чымазара змоу ауааҧсыра хәыда-ҧсада рыдкылара. Убри анаҩсгьы,агәаҳәара змаз зегьы ршьақар зеиҧшроу еилыркаар рылшон хәыда- ҧсада.
Аҵыхәтәантәи аамҭазы адунеи аҿы ашьақар чымазара змоу ауааҧсыра рхыҧхьаӡара еиҳа - еиҳа иацло иалагеит, уи деинлахуам аӡәгьы, ахәыҷы инаиркны аду иҟынӡа. Ҳтәылаҿгьы ари ачымазара змоу ауааҧсыра рхыҧхьаӡара маҷым. Урҭ зегьы аҳәынҭқарра аганахь ала ахылаҧшра рымоуп. Ашьақар чымазара зыхьуа ауааҧсыра ашәҟәы иҭагалоуп ирҭаху ахәшәқәа рыла хәыда -ҧсада аҳәынҭқарра еиқәнаршәоит.
Згәы бзиоу ауаҩы, аамҭа-аамҭала амедицинатә гәаҭарақәа дырхыслароуп, иара идыруазароуп ицәа иалоу ашьақар ахьынӡаҟоу. Ашьақар чымазара шьҭикаар алшоит ҳәа ашәарҭара ыҟазар, ианаамҭоу ихәышәтәра напы адыркуеит. Ноиабр 14, адиабет чымазара иаҿагылан ақәҧара Жәларбжьаратәи иамшны иҧхьаӡоуп, ари амш азоуп даниз адиабет ахәышәтәразы инсулин ҳәа изышьҭоу ахәшә зыӡбаз Фредерик Бантинг. Астатистика ҳазааҭгылозар, Аҧсны аҩныҵҟа ашьақар чымазара зыхьуа ҳәа ҩнызқьи жәохә шықәса рзы ашәҟәы иҭагалан 1 700 ҩык ачымазцәа, урҭ рахьтә шәҩык - жәаа шықәса зхымҵыц ахәыҷқәа . Ачымазара ауаҩы ицәа ишалоу ианаамҭоу ианеилкааха, ахәышәтәрагьы мариахоит, рҳәоит аҳақьымцәа.
Сынтәа раҧхьаӡа акəны Аҩныҵҟатәи аусқәа рминистрра амедицинатә маҵзураҿы имҩаҧыргеит ашьақарчымазара змоу ауааҧсыра ргәаҭара. Шьыжьнаҵы арахь иааиуаз ауааҧсыра рхыҧхьаӡара рацәан. Урҭ зегьы еиуеиҧшым ахырхарҭақәа рыла агәаҭарақәа ирхыжьын. Згәабзиара гәазҭарц азы арахь идҵаалаз ауааҧсыра ирҳәон, ас еиҧш иҟоу акциақәа рымҩаҧгара ахәҭаны ишырыҧхьаӡо, аҳақьымцәа ракәзар , рус бзиан ишазнеиуа, аҳәынқарра аганахь ала ахылаҧшра шрымоу.
Мышкы иалагӡаны аҳақьымцәа ирыдыркылеит ҩажәижәаҩык инареиҳаны ачымазцәа . Аҳақьымцәа ражәақәа рыла, ари акциа уаҵәгьы иацырҵараны иҟоуп.
Фатима Гьергьиаҧҳа, Саид Агәха, АТ .
Оцените новость:
+1
+2
+3
+4
+5
Сохраните ссылку или поделитесь с друзьями